Ваксинацията срещу ковид - 19 във Франция е пред провал Франция е на едно от последните места по имунизации срещу коронавируса в Европа Малко над 500 души са били ваксинирани във Франция до неделя вечерта . Това са предимно хора в старчески домове и служителите в тях . Това показват последните официални данни , съобщи кореспондентът на NOVA от Париж Петя Желева в ефира на " Здравей , България " . Същевременно 58 % от французите са посочили , че не желаят да се ваксинират срещу ковид - 19 . В страната има голямо недоверие към имунизацията като цяло . Така Франция е на едно от последните места по ваксиниране в Европа . В страната дори все още не са изградени ваксинационни центрове и логистиката при разпределението на медикаментите е бавна . " Ще разширим , ускорим и опростим ваксинационната си стратегия " , обяви френският здравен министър Оливие Веран , цитиран от БТА . С предимство ще бъдат ваксинирани здравните работници над 50 - годипна възраст . Вчера Франция започна по - интензивно да ваксинира медицинския персонал в болниците след критиките за забавянето на кампанията за имунизация срещу ковид - 19 . В страната са установени и десетина случая на новия по - заразен щам на коронавируса , който беше открит първо във Великобритания , отчете Веран . Той посочи , че поради много заразени с ковид - 19 е слабо вероятно да се разхлабят сегашните ограничения във Франция .